Source: http://www.europarl.europa.eu/sides/getDoc.do?type=TA&reference=P6-TA-2009-0145&language=HU&ring=B6-2009-0130
Timestamp: 2013-05-23 15:32:21
Document Index: 12804950

Matched Legal Cases: ['bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ']

Elfogadott szövegek - 2009. március 12., csütörtök - A nem kormányzati szervezetek kiutasítása Dárfurból
- P6_TA(2009)0145
Index Előző Következő Teljes szöveg Eljárás : 2009/2556(RSP)A dokumentum állapota a plenáris ülésenVálasszon egy dokumentumot :
RC-B6-0127/2009B6-0127/2009B6-0128/2009B6-0130/2009B6-0131/2009B6-0132/2009Előterjesztett szövegek :
Eljárás : 2009/2556(RSP)A dokumentum állapota a plenáris ülésenVálasszon egy dokumentumot :
72k 42k
2009. március 12., csütörtök - Strasbourg
A nem kormányzati szervezetek kiutasítása Dárfurból
P6_TA(2009)0145B6-0127, 0128, 0130, 0131 és 0132/2009
Az Európai Parlament 2009. március 12-i állásfoglalása a nem kormányzati szervezetek kiutasításáról Dárfúrból Az Európai Parlament
– tekintettel az Európai Unió elnökségének nyilatkozatára a Nemzetközi Büntetőbíróság határozatát követően, melyben 2009. március 6-án letartóztatási parancsot adott ki a szudáni elnök, Omar Haszan al-Bashir ellen,
– tekintettel Louis Michel biztos 2009. március 5-i nyilatkozatára a humanitárius nem kormányzati szervek Szudánból történt kiutasításáról,
– tekintettel korábbi állásfoglalásaira a szudáni és dárfúri helyzetről, melyekben folyamatos támogatásáról biztosítja a Nemzetközi Büntetőbíróságot, – tekintettel a Nemzetközi Büntetőbíróság római alapokmányára és annak 2002. július 1-i hatálybalépésére,
– tekintettel az ENSZ BT 2005. március 31-i S/RES/1593(2005) számú határozatára, amely beszámol a dárfúri helyzetről a Nemzetközi Büntetőbíróságnak,
A. mivel a Nemzetközi Bíróság kérelmet elbíráló bírói tanácsa (Pre-Trial Chamber) 2009. március 4-én elfogatási parancsot adott ki Omar Haszan al-Bashir szudáni elnök ellen a Szudán konfliktus sújtotta régiójában, Dárfúrban feltételezhetően elkövetett emberiség elleni bűntettek és háborús bűnök miatt,
B. mivel a Nemzetközi Büntetőbíróság határozatára való reakcióként a szudáni kormány 13 vezető nem kormányzati szervezet Dárfúrból való kiutasításáról döntött,
C. mivel a segélyszervezetek Dárfúrban végzik a világ legnagyobb humanitárius műveletét; mivel az ENSZ jelentései szerint több mint 4,7 millió ember – köztük 2,7 millió menekült – szorul segítségre;
D. mivel a segélyszervezetek kiutasítása a halandóság és a megbetegedések számának növekedéséhez vezethet, mivel megszűnik az egészségügyi ellátás, fertőző betegségek kaphatnak lábra, többek között hasmenéses és légúti fertőzések; mivel a kiutasítás következményei miatt visszaszorulhatnak a védőoltások, és nőhet a halandóság a gyermekek körében, ha nem kapnak gyógyszereket és tápszereket,
E. mivel a nem kormányzati szerveket akkor utasították ki, amikor szolgálataikra rendkívül nagy szükség van, különösen mivel Nyugat-Dárfúrban jelenleg agyhártyagyulladás-járvány dúl; mivel a kiutasítás miatt a szenvedők csak rendkívül korlátozott mértékben vagy egyáltalán nem jutnak orvosi ellátáshoz,
F. mivel az ENSZ "védelmi felelősség" doktrínája kimondja, hogy amennyiben a helyi hatóságok nyilvánvalóan nem biztosítják a lakosság védelmét, úgy másoknak kell a szükséges védelmet biztosítani,
G. mivel a szudáni kormány, mint az ENSZ tagja, a Biztonsági Tanács által az ENSZ-alapokmány VII. fejezete alapján elfogadott S/RES/1593. (2005) sz. határozat értelmében köteles együttműködni a Nemzetközi Büntetőbírósággal,
H. mélységesen felháborodva amiatt, hogy a letartóztatási parancs kiadása óta a szudáni kormány folyamatosan megtagadja az együttműködést a Nemzetközi Büntetőbírósággal, és több esetben szembeszegül a Büntetőbírósággal és a nemzetközi közösséggel,
1. határozottan elítéli a 13 segélyszervezet Kartúmból való kiutasítását, válaszként a Nemzetközi Büntetőbíróság által Al-Bashir elnök ellen 2009. március 4-én kiadott letartóztatási parancsra;
2. kéri a Médecins sans frontières (Orvosok határok nélkül, MSF) belga részlegének a 2009. március 11-én az Észak-Dárfúr fővárosától, El-Fachertől 200 km-re keletre fekvő saraf-umrai MSF irodából elrabolt valamennyi humanitárius segítője azonnali és feltétlen szabadon bocsátását;
3. rendkívül aggódik a kiutasításoknak a több százezer ember számára létfontosságú humanitárius segítségnyújtásra gyakorolt azonnali hatása miatt; 4. kéri a szudáni kormányt, hogy azonnal változtassa meg a 13 nem kormányzati szervezet kiutasítására vonatkozó döntését, és tegye lehetővé számukra, hogy folytassák életbevágóan fontos munkájukat a veszélyben levő dárfúri népesség túlélése érdekében; felhívja a Tanácsot és a Bizottságot, hogy tegyenek lépéseket az Afrikai Uniónál, az Arab Ligánál és Kínánál, hogy gyakoroljanak nyomást a szudáni kormányra;
5. felhívja a szudáni kormányt, hogy tegyen pozitív lépéseket annak érdekében, hogy az emberi jogok védelmezőit ne üldözzék azért, hogy pozitívan nyilatkoznak a Nemzetközi Büntetőbíróság határozatáról, és hogy tartózkodjék a jogvédők zaklatásától és megfélemlítésétől;
6. utasítja elnökét, hogy továbbítsa ezt az állásfoglalást a Tanácsnak, a Bizottságnak, az EU szudáni különmegbízottjának, Szudán kormányának, az EU-tagállamok és az ENSZ Biztonsági Tanács tagjai kormányainak és parlamentjeinek, az Afrikai Unió intézményeinek, az Arab Liga intézményeinek és a Nemzetközi Büntetőbíróság ügyészének.
Utolsó frissítés: 2009. december 1.Jogi nyilatkozat